**Uddannelsesprogram**

***Introduktionsstilling i***

***Intern Medicin***

***Hjertemedicinsk Afdeling B, AUH, Skejby Sygehus***

2013 målbeskrivelsen

Godkendt den 11. juni 2014 af DRRLV

**INDHOLDSFORTEGNELSE**

[1. Indledning 3](#_Toc406079872)

[2. Uddannelsens opbygning 4](#_Toc406079873)

[2.1 Præsentation af uddannelsens ansættelsessteder, herunder organisering af faglige funktioner og læringsrammerne 4](#_Toc406079874)

[3. Kompetencer, lærings- og kompetencevurderingsmetoder samt kurser og forskning 7](#_Toc406079875)

[3.1 Plan for kompetenceudvikling og kompetencegodkendelse 7](#_Toc406079876)

[3.2 Kort beskrivelse af læringsmetoder samt hvordan de anførte kompetencevurderingsmetoder skal anvendes på det enkelte ansættelsessted 9](#_Toc406079877)

[3.3 Obligatoriske kurser og forskningstræning 10](#_Toc406079878)

[4. Uddannelsesvejledning 12](#_Toc406079879)

[5. Evaluering af den lægelige videreuddannelse 14](#_Toc406079880)

[5.1 Evaluer.dk 14](#_Toc406079881)

[5.2 Inspektorrapporter 14](#_Toc406079882)

[5.3 Regionale specialespecifikke uddannelsesudvalg 15](#_Toc406079883)

[6*.* Nyttige kontakter 16](#_Toc406079884)

# 1. Indledning

Specialetintern mediciner beskrevet i målbeskrivelsen ([www.sst.dk](http://www.sst.dk/Uddannelse%20og%20autorisation/Special%20og%20videreuddannelse/Laege/Maalbeskrivelser%20i%20speciallaegeuddannelsen.aspx)) hvor også speciallægeuddannelsen er beskrevet***.*** Speciallægeuddannelsens introduktionsforløb understøttes ved anvendelse af portefølje. Denne fremsendes før ansættelsen. Når elektronisk udgave er etableret vil lægen blive introduceret til denne ved starten af ansættelsen. I porteføljen findes adgang til målbeskrivelse, relevante uddannelsesprogrammer, elementer der understøtter læringsprocessen, samt skemaer til dokumentation for godkendelse af de obligatoriske kompetencemål og kurser, der er betingelse for at opnå speciallægeanerkendelse.

**Specielle regionale forhold**

I Videreuddannelsesregion Nord er iht. bekendtgørelse fra Sundhedsministeriet etableret et tilbud om [individuel karrierevejledning](http://www.videreuddannelsen-nord.dk/forside/karrierevejledning?) i forbindelse med den lægelige videreuddannelse.

# 2. Uddannelsens opbygning

Uddannelsens varighed og indhold er beskrevet i målbeskrivelsen. Dette uddannelsesprogram angiver hvordan forløbet udmøntes i det aktuelle uddannelsesforløb, dvs. den konkrete ansættelse.

|  |
| --- |
| **1. ansættelse** |
| ***Hjertemedicinsk Afdeling B, AUH, Skejby Sygehus*** |
| ***12 mdr*** |

## 2.1 Præsentation af uddannelsens ansættelsessteder, herunder organisering af faglige funktioner og læringsrammerne

### 1. ansættelse: Hjertemedicinsk Afdeling B, AUH, Skejby Sygehus

**Ansættelsesstedet generelt**

Hjertemedicinsk afdeling B er beliggende på Aarhus Universitetshospital, Skejby.

Afdelingen er opdelt i flere sengeafsnit, specialambulatorier og et stort kardiologisk laboratorium. Afdelingen er en specialafdeling i kardiologi med lands-/landsdelsfunktioner i kardiologi. Afdelingen har desuden akut indtag af almene kardiologiske patienter fra eget optageområde. Herudover sikres den fremtidige undersøgelse, behandling og pleje gennem forskning på internationalt niveau. Afdelingen varetager ud over lægelig udddannelse, også mange uddannelsesforpligtelser indenfor sygeplejerskers og andre faggruppers grund- og videreuddannelse.

Der henvises iøvrigt til afdelingens egen hjemmeside. ([www.auh.dk/om+auh/afdelinger/hjertemedicinsk+afdeling+b?](http://www.auh.dk/om+auh/afdelinger/hjertemedicinsk+afdeling+b?))

**Organisation af specialer og faglige arbejdsfunktioner (funktionsbeskrivelse)**

Arbejdsopgaverne i introduktionsstillingen er i et vist omfang de samme som i den kliniske basisuddannelse, men introduktionslæger tildeles større ansvar og forventes at have større selvstændighed i arbejdet. Introduktionslægen håndterer patienter med mere komplekse problemstillinger og håndterer i større udstrækning også indlagte patienter samt ambulante/elektive patienter.

Under ansættelsen tilstræbes det, at introduktionslægen får kendskab til det bredest mulige udsnit af patienter, som afdelingen kan præsentere, både hvad angår køn, alder og sygdomsspektrum.

Dette sikres gennem:

1. Deltagelse i **stuegangsfunktion**, herunder fokus på opfølgning af undersøgelses- og behandlingsplaner. Endvidere journalskrivning på elektive patienter, som modtages direkte i afsnittene.
2. Deltagelse i **ambulant virksomhed**, herunder systematiseret og superviseret oplæring i ekkokardiografi, afhængig af allerede erhvervede kompetencer.
3. Deltagelse i **vagtarbejde**. Introduktionslæger placeres i forvagtslaget (aktuelt 11-skiftet vagt) og arbejdet omfatter modtagelse af såvel specialespecifikke patienter overflyttet fra andre sygehuse, som uselekterede kardiologiske patienter fra eget optageområde. Herudover skal vagthavende reservelæge gå stuegang på det akutte modtageafsnit (nuværende B1) og løse akut opståede problemer i øvrige sengeafsnit.

Der er i det daglige kliniske arbejde særdeles gode muligheder for supervision. Når introduktionslægen har stuegangsfunktion, vil der i det fleste tilfælde være en speciallæge tilstede i sengeafsnittet. Der er til sengeafsnittene tilknyttet flere speciallæger, som har det kliniske ansvar for udredning og behandling af patienterne. Mindst én af disse møder op til afdelingskonference, hvor man har mulighed for at drøfte kliniske problemstillinger.

Tilsvarende vil der i ambulatoriet altid være mulighed for at konferere med en ældre og mere erfaren læge. Specielt i forbindelse med oplæring i ekkokardiografi, er der fokus på høj grad af supervision.

I vagtperioden har forvagten altid mulighed for at blive superviseret af/konferere med bagvagten (tilstedeværelsesvagt) samt – i visse tilfælde – direkte med relevant speciallæge (5 overlæge vagtlag med tilkald fra bolig).

De akutte medicinske kompetencer vil kunne opnås, primært ved vagtarbejde og stuegang på den akutte hjertemedicinske afdeling B1.

Omfanget af de forskellige arbejdsopgaver fordeles aktuelt (11-ugers rul) på:

Ambulatorie aktivitet: ca. 5-7 dage/11 uger

Vagtarbejde: ca. 7 dagvagter + ca. 7 aften-nat vagter/11uger

Stuegangsfunktion: ca. 21 dage/11 uger

**Undervisning**

**Konferencer:**

* 08.00-08.30 **Morgenkonference** med deltagelse af alle læger og medicinske studenter. Vagten afrapporteres (udvalgte patientcases), andre indlæg af faglig karakter, meddelelser fra afdelingsledelsen, omfordeling af personale ved forfald.
* 08.30-09.00 Afdelingskonferencer
  + - * *Akut modtageafsnit* (nuværende B1). Afgående forvagt fremlægger i resuméform sygehistorie og plan for indlagte patienter. Deltagelse af tilgående vagthold, stuegangsgående læger, samt tilknyttede speciallæger.
      * *B2 team I* (hjertesvigt/transplantation, pulmonal hypertension, voksne med medført hjertesygdom). Kort, fokuseret konference med drøftelse af ”problempatienter”. Deltagelse af stuegangsgående læger, hjertesvigt/transplantationsoverlæge samt elektrofysiologisk speciallæge.
      * *B2, team III* (hjerteklapsygdomme og endocarditis). Endocarditiskonference hver tirsdag, med deltagelse af stuegangsgående læger, tilknyttede speciallæger samt læger fra samarbejdende afdelinger (Infektionsmedicinsk og Mikrobiologisk afdeling). Det forventes, at introduktionslægen, for så vidt vedkommende har deltaget i stuegangen mandag, bidrager med journaliserede oplæg til konferencen.

Udover de daglige konferencer er der mulighed for deltagelse i:

* **Hjerteklapkonference:** Mandag og torsdag kl. ca. 13.30 – 16.00. Deltagelse af ambulatorietilknyttede speciallæger med særlig kompetence indenfor hjerteklapsygdomme, thoraxkirurgisk speciallæge samt thoraxanæstesiologisk speciallæge.
* **Patologikonference:** 3. onsdag i hver måned. Deltagelse af alle læger samt hjertepatologer og thoraxkirurgiske læger.
* **Ambulatoriekonference:** Hver torsdag kl 12.15- 13.00 i konferencerummet. Specielle/komplekse sygehistorier fra ambulatoriet diskuteres. Alle læger må bidrage med cases. Mødet afholdes som frokostmøde.

**Formaliseret undervisning:** Afdelingen tilbyder et bredt udvalg af formaliseret undervisning, som er skematisk fastlagt: Der henvises til afdelingens hjemmeside: ([www.auh.dk/om+auh/afdelinger/hjertemedicinsk+afdeling+b?](http://www.auh.dk/om+auh/afdelinger/hjertemedicinsk+afdeling+b?))

**Tirsdage:** Bedside undervisning for medicinske studenter fra 9.00 - 9.30. Reservelæger underviser med supervision fra vejleder (eller anden mere erfaren kollega).

**Torsdage:** 8.10 – 8.30. Undervisning ved morgenkonference for reservelæger og 1.reservelæger. Udvalgte emner af kardiologisk eller intern medicinsk interesse. Undervisning kan evt. tilrettelægges i samråd med vejleder er anden senior kollega. Plan for ét semester ad gangen ophænges i konferencerummet.

**Torsdage:** Ekko-undervisning. Undervisningen foregår torsdag fra 8.30 - 9.00. Reservelæger/1.reservelæger har på skift ansvaret for, at finde en egnet patient dagen før. Underviser er typisk ambulatorietilknyttet afdelingslæge. Yngre læge annoncerer ekkoundervisningen til morgenkonferencen.

**Fredage:** EKG-kvarter. Reservelægen (evt. i samråd med elektrofysiologisk speciallæge) finder 1 – 2 EKG’er. Reservelægen fremlægger EKG’erne til undervisningen.

**Fredage:** Bedside undervisning. Reservelægen finder en egnet patient og et afgrænset område/problemstilling, der skal drøftes. Emnet er klinisk undervisning, dvs objektiv us., blodprøver og andet paraklinik. Der lægges en plan for patientens videre behandling og undervisningen fungerer således som stuegang for den pågældende patient. Medicinstuderende deltager. Undervisningen superviseres/ledes af speciallæge fra det relevante fagområde. Reservelægen annoncerer bedside undervisningen til morgenkonferencen.

**Kurser og kongresser**

Der er ét obligatorisk kursus i introduktionsuddannelsen: Vejlederkursus. Dette fremgår af målbeskrivelsen ([www.sst.dk](http://sundhedsstyrelsen.dk/da/uddannelse-autorisation/special-og-videreuddannelse/laege/maalbeskrivelser-i-speciallaegeuddannelsen/intern-medicinske-specialer)). Vær opmærksom på, at den uddannelsessøgende læge **selv skal** tilmelde sig kursus. Information om tilmelding og kursustidspunkter kan findes på Det Regionale Videreuddannelsessekretariatets hjemmeside ([www.videreuddannelsen-nord.dk](http://www.videreuddannelsen-nord.dk)).

Afdelingen støtter herudover kursusdeltagelse for introduktionslæger, idet der som udgangspunkt gives frihed med løn til ca. 5 kursusdage/år. Der kan efter individuel vurdering gøres afvigelser herfra, idet specielt kongresdeltagelse med præsentation af egne forskningsresultater vægtes højt.

Specielt støttes deltagelse i Dansk Cardiologisk Selskabs kurser i ekkokardiografi samt Advanced Life Support (ALS). Beståelse af sidstnævnte udløser tillæg til yngre læger under ansættelsen.

**Forskning**

Afdelingen har et aktivt forskningsmiljø og der er overordentlig gode muligheder for at indgå i forskningsprojekter i hjertemedicinsk afdeling B. Der er flere igangværende forskningsprojekter, både grundforskning og klinisk forskning.

Hvis introduktionslægen viser interesse for forskning, skal hovedvejlederen være behjælpelig med at kontakte relevante kolleger med henblik på påbegyndelse af forskningsprojekt.

# 3. Kompetencer, lærings- og kompetencevurderingsmetoder samt kurser og forskning

## 3.1 Plan for kompetenceudvikling og kompetencegodkendelse

Kompetencemålene, der skal vurderes og godkendes, er anført i målbeskrivelsen, hvor der angives forslag til læringsmetoder for hver enkelt kompetencevurdering. Målbeskrivelsen indeholder desuden en generel beskrivelse af lærings- og kompetencevurderingsstrategier, til hvilken der henvises. ([www.sst.dk](http://sundhedsstyrelsen.dk/da/uddannelse-autorisation/special-og-videreuddannelse/laege/maalbeskrivelser-i-speciallaegeuddannelsen/intern-medicinske-specialer)).

I dette program findes anvisning på hvornår de enkelte kompetencemål skal godkendes. Nedenstående skema er et forslag til fordeling af hvornår de enkelte minimumskompetencer skal være opnået og godkendt i logbogen. Hvis kompetencen besiddes tidligere kan godkendelse selvfølgelig opnås før.

Der findes kompetencekort til vejledning og evaluering for hver enkelt kompetence i Målbeskrivelsen ([www.sst.dk](http://sundhedsstyrelsen.dk/da/uddannelse-autorisation/special-og-videreuddannelse/laege/maalbeskrivelser-i-speciallaegeuddannelsen/intern-medicinske-specialer))

**CHECKLISTE**

|  |  |  |  |  |
| --- | --- | --- | --- | --- |
| **Målnummer og kompetencemål.** | **Konkretisering af mål** | **Læringsmetoder** | **Kompetencevurderingsmetode** | **Tidspunkt for forventet kompetencegodkendelse** |
| **Mål 1**  **(vagt- og stuegangsfunktion)**  Diagnostik, behandling og profylakse af de almindelige medicinske sygdomsmanifestationer, herunder afgøre om patienten skal henvises til andet speciale. | 1. Brystsmerter, 2. Åndenød 3. Bevægeapparatets smerter 4. Feber 5. Vægttab 6. Fald & Svimmelhed 7. Ødemer 8. Mavesmerter og afføringsforstyrrelser, 9. Den terminale patient 10. Bevidsthedspåvirkning og/eller fokale neurologiske udfald 11. Væske og elektrolytforstyrrelser 12. Det abnorme blodbillede | Mesterlære, afdelingsundervisning, kursus, selvstudium, læringsdagbog | Struktureret interview, godkendte evalueringsskemaer | 1-3: 1-3 mdr.  4-5: 4-6 mdr.  6-7: 7-9 mdr.  8-12: 10-12 mdr. |
| **Mål 2**  **(vagt-, stuegangs,- og ambulatoriefunktion)**  Kendskab til/mestrer tekniske færdigheder/procedurer | 1. Venflon 2. A-punktur 3. Tolkning af EKG og thorax røntgen 4. Udføre DC-konvertering 5. Udføre og tolke carotismassage 6. Test af ekstern pacemaker 7. Udføre og tolke arbejds-EKG 8. Basal ekkokardiografi 9. Tolke R-test/Holtermonitorering | Mesterlære, afdelingsundervisning, kursus, selvstudium, læringsdagbog | Struktureret observation | 1-2: 1-3 mdr.  3-5: 4-6 mdr.  6-7: 7-9 mdr.  8-9: 10-12 mdr. |
| **Mål 3,4,6,7,8,10**  **(vagt,- stuegangs,- og ambulatoriefunktion)** | Se målbeskrivelsen |  | 360 graders evaluering  Vejlederkursus | 8-10 mdr. |
| **Mål 5**  **(vagt- og stuegangsfunktion)** | Identificere faglige problemstillinger, som kræver personlige studier (lærebøger, litteratursøgning, guidelines mv.) | Selvstudium | EBM-opgave | 6-8 mdr. |
| **Mål 9**  **(stuegangsfunktion)** | Varetage stuegangsfunktion for medicinske patienter, herunder følge op på undersøgelses- og behandlingsplaner | Mesterlære, afdelingsundervisning,, læringsdagbog, selvstudium | Struktureret observation, struktureret interview | 3-12 mdr. |
| **Mål 11**  **(ambulatoriefunktion)** | Lægge adækvat plan for patient, der sættes til ambulant kontrol. Formidle planen, således at det er klart for patient, praktiserende læge og ambulatorielæge, hvad formål og plan for det ambulante forløb er | Mesterlære, afdelingsundervisning | Audit af journaler, struktureret observation, struktureret interview | 3-12 mdr. |

## 3.2 Kort beskrivelse af læringsmetoder samt hvordan de anførte kompetencevurderingsmetoder skal anvendes på det enkelte ansættelsessted

### 1. ansættelse Hjertemedicinsk Afdeling B, AUH, Skejby Sygehus

**Læringsmetoder**

*Mesterlære*

Den uddannelsessøgende arbejder altid i tæt samarbejde med senior kollega, således at en hver klinisk funktion kan udnyttes til læring. Læring og supervision kan fungere på forskellige niveauer, afhængigt af den uddannelsessøgendes kompetenceniveau. Ved oplæring i ekkokardiografi eller egentlige kliniske procedurer, sker der struktureret oplæring og supervision af mere erfarne kolleger. Dette sker oftest i vagten eller ved funktion i hjerteambulatoriet. Ekkokardiografi og tele-EKG’er indbefattet af en kørekorts-lignende kompetenceerhvervelser, som skal godkendes, inden den uddannelsessøgende kan fungere selvstændigt. Den uddannelsessøgende vil automatisk blive tilmeldt begge uddannelsestiltag, som indbefatter oplæringsdage, hvor den uddannelsessøgende eksempelvis kun laver ekkokardiografi, eller gennemfører E-læringsprogram i EKG-analyse.

*Afdelingsundervisning*

Alle ansatte skal bidrage til undervisning i afdelingen. Torsdag morgen er særligt dedikeret til yngre kolleger, som forbereder og præsenterer oratorisk undervisning i relevante kardiologiske emner, eller emner fra målbeskrivelsens kompetenceoversigt. Her gives plads til at yngre kolleger får mulighed for at prøve kræfter med en oral fremlæggelse, i et forum hvor der er plads og accept af den manglende erfaring.

*Kursus*

Det generelle vejledningskursus skal gennemføres. Efter aftale med hovedvejleder evt. et andet relevant kursus gennemføres. Oftest vil Dansk Cardiologisk selskabs ekkokurser være anbefalelsesværdige.

*Selvstudium*

Det forventes at den uddannelsessøgende orienterer sig i relevante problemstillinger ved selvstudier. Der findes e-lærings redskaber i mere overordnede emner. Desuden må det forventes at der læses videnskabelig og lærebogslitteratur om relevante mener.

*Læringsdagbog*

Dette er bedst anvendt ved at den yngre kollega holder øje og følger op på patientforløb, hvor de selv har taget del i eventuelt den indledende behandling. Ved at notere sig patientforløbsdata, kan overblik og helhedsindtryk bestyrkes, og forståelse af patientbehandling kan erhverves.

En mere detaljeret læringsdagbog kan, efter aftale med vejleder, indgå i den personlige uddannelsesplan. Læringsdagbogen gennemgås med hovedvejleder, når uddannelsesplanen skal revideres. Dette kan gøres flere gange i løbet af ansættelsen.

**Kompetencevurderingsmetoder**

Kompetencevurdering sker løbende og skal evalueres med hyppige mellemrum. Hovedvejleder vil ”holde øje på afstand”, og de enkelte kliniske vejledere vil kunne vurdere kompetencer i de enkelte læringssituationer. Enhver læge, som er senior i forhold til den uddannelsessøgende er en klinisk vejleder.

*Struktureret interview*

Det strukturerede interview er en standardiseret og formel vurderingsmetode, som er anvendelig til at vurdere enkeltkompetencer for den uddannelsessøgende læge. Dette særligt i forbindelse med samtaler med hovedvejlederen. Herved kan teoretisk viden testes, for at undersøge om de basale færdigheder og forudsætninger er til stede. Dette gentages over flere gange, gerne i forlængelse af oplevelser med kliniske scenarier, som direkte hidrører målbeskrivelsen.

*Godkendte evalueringsskemaer*

Varetages af såvel de kliniske vejledere, som hovedvejlederen. Det anbefales at kompetencer attesteres løbende.

*Struktureret observation*

Her er der mulighed for at vurdere teoretisk viden, kombineret med evnen til refleksion, og anvendelse af teoretiske færdigheder.

Den observerende kan være en klinisk vejleder, eller en tværfaglig kollega, afhængigt af hvilken kompetence, der vurderes. Specielt patientkontakt, stuegangsstruktur og ambulant patientkontakt., er velegnede kompetencer at vurdere her. Fra 1. Maj 2014 indføres ”Minicex” (Eriksen Minicex\_UfL 2009) som formaliseret evalueringsredskab. Struktureret observation påbegyndes først når kollegaen er velintroduceret og har været igennem alle funktioner i afdelingen, såsom, vagt, stuegang, ambulatorium etc. Kan genenmføres flere gange i løbet af ansættelsen efter indiviudelt behov.

3*60 graders evaluering*

Gennemføres i henhold til målbeskrivelsen efter ca. 8 mdrs ansættelse. Afdelingen har 3 certificerede feedback-facilitatorer, som igangsætter processen og afslutter samme med samtale og feedback, samt udfærdigelse af handleplan.

*EBM-opgave*

EBM opgaven skal ses som en forløber for forskningstræningen i Hoveduddannelsen. Den uddannelsessøgende får her mulighed for at vise at han/hun kan identificere og konkretisere en problemstilling, og derefter demonstrere, at denne kan lave en målrettet litteratursøgning og formidle et resultat. Produktet er velegnet som afdelingsundervisning, og hovedvejlederen har ansvar for at støtte og assistere. Opgaven vil ofte gennemføres i andet halvår af ansættelsen.

*Audit af journaler*

Præsentation og gennemsyn af indlæggelsesjournal, stuegangsnotat, ambulante notater samt en epikrise, giver muligheden for at vurdere om den uddannelsessøgende er i stand til at præsentere en problemstilling i konkrete termer og på et fagligt højt niveau. Det kan anbefales at den uddannelsessøgende selv finder eksemplarer af ovenstående frem til hovedvejlederen, som denne finder repræsentative. Gennemgang af journaler foretages med hovedvejleder, ved selvstændige seancer, eller når uddannelsesplanen skal revideres. Ved behov laves der justeringer og planlægges nye audits.

## 3.3 Obligatoriske kurser og forskningstræning

**Generelle kurser**

De generelle kurser er overordnet beskrevet i målbeskrivelsen. Kurserne udmøntes og planlægges hovedsageligt regionalt, af det regionale videreuddannelsessekretariat og af Sundhedsstyrelsen. Der er derfor forskel på kursernes opbygning og varighed samt tilmeldingsprocedure. Lægen skal selv holde sig orienteret om de regionale vilkår, inklusiv vilkår for tilmelding. Se i øvrigt afsnit 2.1

For yderligere information henvises til det regionale videreuddannelsessekretariats [hjemmeside](http://www.videreuddannelsen-nord.dk/introduktionsuddannelse/obligatoriske+kurser) og Sundhedsstyrelsens [hjemmeside](http://www.sst.dk/Uddannelse%20og%20autorisation/Special%20og%20videreuddannelse/Laege/Generelle%20kurser.aspx).

# 4. Uddannelsesvejledning

Under ansættelsen skal der gives uddannelsesvejledning som anført i målbeskrivelsen ([www.sst.dk](http://sundhedsstyrelsen.dk/da/uddannelse-autorisation/special-og-videreuddannelse/laege/maalbeskrivelser-i-speciallaegeuddannelsen/intern-medicinske-specialer)). Der skal efter behov tilbydes karrierevejledning og hjælp til specialevalg.

### 1. ansættelse Hjertemedicinsk Afdeling B, AUH, Skejby Sygehus

**Organisering af den lægelige videreuddannelse**

Det overordnede ansvar for uddannelsen i afdelingen varetages af uddannelsesansvalig speciallæge. Der er også en uddannelsesansvarlig yngre læge (UKYL), som er ansvarlig for introduktionsforløbet og i øvrigt bistår UAO i uddannelsesrelateret arbejde. Afdelingen medvirker ved uddannelse af yngre læger i introduktionsstilling i intern medicin og hoveduddannelse i kardiologi. Derudover har afdelingen også uddannelsesforpligtelse over for medicinstuderende. Afdelingen har ansat en professor i afdelingen, der i samarbejde med universitetet og de kliniske lektorer, varetager de dertil knyttede opgaver.

**Rammer for uddannelsesvejledning**

Afdelingens overlæger, afdelingslæger og reservelæger i hoveduddannelsesstilling tildeles hovedvejlederfunktion efter anvisning. Hovedvejlederen er den primære kontaktperson. Der afholdes obligatoriske samtaler mellem den uddannelsessøgende og hovedvejlederen i henhold til målbeskrivelsen, men der opfordres i øvrigt til samtaler efter behov.

På Aarhus Universitetshospital (AUH) anvendes en fælles elektronisk skabelon til disse samtaler. Samtaleark for henholdsvis introduktions-, justerings- og slutsamtale findes i skrivbar PDF format på sygehusets hjemmeside vedrørende lægelig videreuddannelse: ([www.auh.dk/fagfolk/forskning+og+uddannelse/lægelig+videreuddannelse](http://www.auh.dk/fagfolk/forskning+og+uddannelse/lægelig+videreuddannelse)).

**Udarbejdelse af uddannelsesplan**

Den individuelle uddannelsesplan er en obligatorisk del af introduktions-, justerings- og slutsamtalerne, som afholdes henholdsvis senest 14 dage efter ansættelsen, midtvejs heri og umiddelbart før afslutning., Uddannelsesplanen skal sendes i kopi til hovedvejleder og uddannelsesansvarlige overlæge efter hver samtale. Det er yngre læges ansvar at den individuelle uddannelsesplan nedskrives og videresendes, enten i papirkopi eller elektronisk kopi. Der kan ved behov afholdes supplerende samtaler og den individuelle uddannelsesplan justeres i henhold til hertil.

**Supervision og klinisk vejledning i det daglige arbejde**

Alle afdelingens læger fungerer som kliniske vejledere, og attestation for godkendt kompetence kan - hvor det giver faglig mening - opnås fra enhver af disse. Dette dog under forudsætning af, at dén, der attesterer, har højere charge end introduktionslægen.

Det understreges, at det er den uddannelsessøgende læge, der har hovedansvaret for, at samtlige kompetencer opnås og godkendes ved attestation.

**Konferencer/møder**

Der afholdes yngre læger møde den første onsdag i måneden (8.15-9.00), hvor blandt andet uddannelsesmæssige forhold kan drøftes.

Der afholdes desuden årlige 3-timers møder med fokus på tiltag af uddannelsesforbedrende karakter ([www.auh.dk/fagfolk/forskning+og+uddannelse/l%c3%a6gelig+videreuddannelse/3-timers+m%c3%b8der](http://www.auh.dk/fagfolk/forskning+og+uddannelse/l%c3%a6gelig+videreuddannelse/3-timers+m%c3%b8der))

Er der forhold, som du mener bør være anderledes eller du i øvrigt har forslag til konkrete uddannelsesmæssige forbedringer, kan du altid kontakte din hovedvejleder, UAO eller UKYL.

Der er også mulighed for at kontakte hospitalets uddannelseskoordinerende overlæge, Bente Malling ([www.auh.dk/fagfolk/forskning+og+uddannelse/lægelig+videreuddannelse/](http://www.auh.dk/fagfolk/forskning+og+uddannelse/lægelig+videreuddannelse/))

# 5. Evaluering af den lægelige videreuddannelse

Det fremgår af Sundhedsstyrelsens bekendtgørelse nr. 1706 af 20.12.2006 om de regionale råd for lægers videreuddannelse[[1]](#footnote-1), at de regionale råd for lægers videreuddannelse skal sikre høj kvalitet i den lægelige videreuddannelse (kap. 1, § 2). Til løsning af denne opgave har Rådet flere redskaber, nemlig brugertilfredshed via yngre lægers evaluering af afdelingerne på evaluer.dk og inspektorrapporter for alle afdelinger.

Det Regionale Råd for Lægers Videreuddannelse i Videreuddannelsesregion Nord[[2]](#footnote-2) (DRRLV) vil løbende følge disse evalueringer, ligesom det forventes, at de diskuteres i de regionale specialespecifikke uddannelsesudvalg[[3]](#footnote-3), hvor specialets postgraduate kliniske lektor (PKL) er formand[[4]](#footnote-4).

## 5.1 Evaluer.dk

Det Regionale Råd for Lægers Videreuddannelse offentliggør yngre lægers evalueringer af uddannelsesstederne elektronisk via system på evaluer.dk.

Den enkelte uddannelsessøgende læge skal ved afslutning af hvert delforløb evaluere sit ophold, både hvad angår uddannelsesprogram, herunder uddannelsesplan samt uddannelsesstedet og dets læringsrammer. Evalueringen foregår via evaluer.dk, hvortil den yngre læge modtager log-in via mail fra Videreuddannelsessekretariatet. Alle de uddannelsessøgende lægers evalueringer af uddannelsesstederne kan følges via hjemmesiden [www.evaluer.dk](http://www.evaluer.dk).

Den enkelte læges evaluering er anonym og dermed ikke offentligt tilgængelig. Derimod offentliggøres et gennemsnit for alle evalueringer på den uddannelsesgivende afdeling.

Uddannelsesansvarlige overlæger har adgang til at se enkeltevalueringer og prosatekst om uddannelsesstedet. For afdelingen er denne prosatekst oftest den mest givende og udviklende del af evalueringerne, mens pointevalueringerne mere tjener til sammenligning på tværs af afdelinger, specialer og hospitaler. Afdelingerne vil løbende anvende disse evalueringer i arbejdet på at forbedre den lægelige videreuddannelse.

## 5.2 Inspektorrapporter

Sundhedsstyrelsen[[5]](#footnote-5) står for inspektorordningen og udsender inspektorer til alle uddannelsesgivende afdelinger ca. hvert 4. år, samt udsender rapporter fra inspektorernes besøg. Det fremgår af Sundhedsstyrelsens bekendtgørelse nr. 1706 af 20.12.2006 om de regionale råd for lægers videreuddannelse (kap. 2, § 7), at DRRLV løbende skal vurdere den enkelte afdelings egnethed som uddannelsessted på baggrund af inspektorrapporterne. Ordningen er et væsentligt element i kvalitetsopfølgningen af den lægelige videreuddannelse på de enkelte hospitaler og afdelinger. Inspektorrapporterne fremlægges løbende på møder i DRRLV, som via den Postgraduate Kliniske Lektor i de enkelte specialer følger op på inspektorrapporternes konklusioner og anbefalinger i samarbejde med ledelserne på afdelingerne og de uddannelsesansvarlige læger.

## 5.3 Regionale specialespecifikke uddannelsesudvalg[[6]](#footnote-6)

Uddannelsesudvalgene for de enkelte specialer har til formål at drøfte spørgsmål om specialets videreuddannelse på samtlige uddannelsessteder i Videreuddannelsesregionen, herunder at bidrage til sikring af en ensartet høj kvalitet i den lægelige videreuddannelse på alle uddannelsessteder for specialet. Uddannelsesudvalgene bør derfor løbende drøfte de enkelte afdelingers evalueringer og inspektorrapporter og følge op på disse via PKL i specialet, som også informerer DRRLV.

# 6*.* Nyttige kontakter

**Uddannelsesansvarlige overlæger**

Der henvises til afdelingens hjemmeside:

[www.auh.dk/om+auh/afdelinger/hjertemedicinsk+afdeling+b?](http://www.auh.dk/om+auh/afdelinger/hjertemedicinsk+afdeling+b?)

**Postgraduat klinisk lektor for denne uddannelse**

Oversigt findes på [hjemmesiden](http://medu.au.dk/pkl/ansattepkler/) for Center for Medicinsk Uddannelse

**Specialeselskabets hjemmeside**

[www.cardio.dk](http://www.cardio.dk)

**Sundhedsstyrelsen**

[www.sst.dk](http://www.sst.dk)

[Den lægelige videreuddannelse](http://www.sst.dk/Uddannelse%20og%20autorisation/Special%20og%20videreuddannelse/Laege.aspx)

**Regionale sekretariater for lægelig videreuddannelse**

Videreuddannelsesregion Nord: [www.videreuddannelsen-nord.dk](http://www.videreuddannelsen-nord.dk/forside?)

Videreuddannelsesregion Syd: [www.videreuddannelsen-syd.dk](http://www.videreuddannelsen-syd.dk)

Videreuddannelsesregion Øst: [www.laegeuddannelsen.dk](http://www.laegeuddannelsen.dk)

**Andre**

Lægeforeningens karriererådgivning ([Karrierecoaching](http://www.laeger.dk/portal/page/portal/LAEGERDK/Laegerdk/Karriere%20og%20Kurser/Karrierecoaching))

Aarhus Universitetshospital: [www.auh.dk](http://www.auh.dk)

1. [www.retsinformation.dk/Forms/R0710.aspx?id=11069](https://www.retsinformation.dk/Forms/R0710.aspx?id=11069) [↑](#footnote-ref-1)
2. [www.videreuddannelsen-nord.dk/det+regionale+r%c3%a5d](http://www.videreuddannelsen-nord.dk/det+regionale+r%c3%a5d) [↑](#footnote-ref-2)
3. [www.videreuddannelsen-nord.dk/pkl/uddannelsesudvalg](http://www.videreuddannelsen-nord.dk/pkl/uddannelsesudvalg) [↑](#footnote-ref-3)
4. [www.videreuddannelsen-nord.dk/pkl/funktionsbeskrivelse](http://www.videreuddannelsen-nord.dk/pkl/funktionsbeskrivelse) [↑](#footnote-ref-4)
5. [www.sst.dk/Uddannelse%20og%20autorisation/Inspektorordning.aspx](http://www.sst.dk/Uddannelse%20og%20autorisation/Inspektorordning.aspx) [↑](#footnote-ref-5)
6. [www.videreuddannelsen-nord.dk/pkl/uddannelsesudvalg](http://www.videreuddannelsen-nord.dk/pkl/uddannelsesudvalg) [↑](#footnote-ref-6)